turjo4nis/wikipedia-bn-dump-20250701 huggingface dataset:
টাইপ ০৫৩ ফ্রিগেট

টাইপ ০৫৩ হলো গণচীনের নির্মিত ফ্রিগেট যুদ্ধজাহাজের শ্রেণী যা পিপলস লিবারেশন আর্মি নৌবাহিনী সারফেস ফোর্স এবং অল্প সংখ্যায় অন্যান্য বিদেশি নৌবাহিনীতে নিযুক্ত রয়েছে। এই নিবন্ধটি টাইপ ০৫৩এইচ২জি, টাইপ ০৫৩এইচ৩ এবং নরেসুয়ান-শ্রেণীর ফ্রিগেট ব্যতীত অন্যান্য সকল টাইপ ০৫৩ শ্রেণীর জাহাজকে প্রতিনিধিত্ব করে। উল্লেখিত তিনটি শ্রেণীর জাহাজসমূহ টাইপ ০৫৩ ফ্রিগেট শ্রেণীর উত্তরসূরি তবে আকার এবং নকশায় উল্লেখযোগ্যভাবে পৃথক।

জাহাজসমূহের শ্রেণী এবং উপশ্রেণীর পদবি কিছুটা বিভ্রান্তিকর। সাংস্কৃতিক বিপ্লবের সময় চীনা নামকরণ সাময়িকভাবে পরিবর্তিত হয় এবং কিছু উপশ্রেণী ন্যাটো প্রদত্ত ভিন্ন নাম অর্জন করে।

ইতিহাস

রিগা এবং টাইপ ০৬৫ শ্রেণির প্রতিলিপি
১৯৫০-এর দশকে সোভিয়েত ইউনিয়ন চীনের নিকট ৪টি রিগা-শ্রেণীর ফ্রিগেট নির্মাণের প্রয়োজনীয় যন্ত্রপাতি এবং ৪টি নির্মিত গিনিয়েভনি-শ্রেণীর ডেস্ট্রয়ার সরবরাহ করে। যা চীনা নৌবাহিনীতে যথাক্রমে টাইপ ০১ চেংদু-শ্রেণী এবং টাইপ ০৭ আনশান-শ্রেণী নামে যুক্ত হয়। ১৯৫৫-১৯৫৮ সালে রিগা-শ্রেণীর ফ্রিগেট সমূহের যন্ত্রাংশ হুয়াংপু শিপইয়ার্ড, কুয়াংচৌ এবং হুডং শিপইয়ার্ড, সাংহাই দ্বারা একত্রিত করে জাহাজ নির্মাণ করা হয়। উক্ত জাহাজসমূহ ১৯৫০ এবং ১৯৬০-এর দশকে চীনা নৌবাহিনীর প্রধান মেরুদন্ড হিসেবে কাজ করে।

চীন-সোভিয়েত বিভক্তি এবং সোভিয়েত সহায়তা প্রত্যাহারের পর, উহান ভিত্তিক ৭০১ নং ইনস্টিটিউট ১৯৬২ সালে টাইপ ০১ এর বিপরীত-প্রকৌশল শুরু করে। এর ফলাফল ছিলো টাইপ ০৬৫। এটি রিগা-শ্রেণীর জাহাজের কাঠামোর উপর ভিত্তি করে তৈরি করা হয়েছিল, তবে জাহাজের উপরিভাগ এবং সামনের কাঠামো পরিবর্তিত হয়। এই পরিবর্তন একটি বড় মাঝারি গতির ডিজেল পাওয়ারপ্ল্যান্টকে সামঞ্জস্য করার জন্য প্রয়োজন ছিল; বেসামরিক ডিজেল রিগা-শ্রেণীর কম্প্যাক্ট উচ্চ-চাপ বাষ্প টারবাইন পাওয়ারপ্ল্যান্টের বিকল্প যা চীনারা প্রতিলিপি করতে অক্ষম ছিল। প্রথম টাইপ ০৬৫ শ্রেণীর জাহাজ হাইকো (৫২৯), ১৯৬৪ সালের আগস্টে হুয়াংপুতে স্থাপন করা হয়েছিল এবং ১৯৬৬ সালের আগস্টে কমিশন করা হয়।

টাইপ ০৫৩কে আকাশ প্রতিরক্ষা ফ্রিগেট
১৯৬৫ থেকে ১৯৬৭ সাল পর্যন্ত, ৭০১ নং ইন্সটিটিউট টাইপ ০৫৩কে (আকাশ প্রতিরক্ষার জন্য কং) নকশা করেছে, যা টাইপ ০৬৫ এর একটি আকাশ-প্রতিরক্ষা সংস্করণ। চীনা নৌবাহিনীর চাহিদা অনুযায়ী টাইপ ০৫১-শ্রেণীর ডেস্ট্রয়ার জাহাজের আকাশ-প্রতিরক্ষা ব্যবস্থা নিশ্চিতকরণের জন্য টাইপ ০৫৩কে ফ্রিগেট জাহাজসমূহকে ব্যবহার করা হয়। টাইপ ০৫৩কে মূলত একটি যৌথ গ্যাস-টারবাইন এবং ডিজেল ইঞ্জিন দ্বারা চালিত তিনটি স্ক্রু থাকার উদ্দেশ্যে করা হয়েছিল, যার গতি ঘন্টায় ৩৮ নটিক্যাল মাইল ছিল। তবে প্রযুক্তিগত সীমাবদ্ধতার কারণে জাহাজ গুলোতে দুইটি স্ক্রু সংলগ্ন সর্বোচ্চ ৩০ নটিক্যাল মাইল গতির ডিজেল ইঞ্জিন ব্যবহার করা হয়।

টাইপ ০৫৩কে ফ্রিগেট জাহাজসমূহ এইচকিউ-৬১ ভূমি থেকে আকাশে উক্ষেপণযোগ্য ক্ষেপণাস্ত্র দ্বারা সজ্জিত ছিল যা দুটি যমজ সশস্ত্র লঞ্চার থেকে উৎক্ষেপণ করা হতো। তবে এই ক্ষেপণাস্ত্রসমূহ ১৯৮০-এর দশকের মাঝামাঝি পর্যন্ত চীনা নৌবাহিনীতে যুক্ত হয়নি। এছাড়া ১০০ মিমি কামানগুলো বিলম্বিত হয়। ন্যাটো প্রদত্ত নাম অনুযায়ী এই জাহাজসমূহকে জিয়াংডং-শ্রেণী নামে অভিহিত করা হয়।

তথ্যসূত্র

পিপলস লিবারেশন আর্মি নৌবাহিনীর ফ্রিগেট
চীন-সোভিয়েত ইউনিয়ন সম্পর্ক
চীনা কোস্ট গার্ডের জাহাজ
বিজয় কুমার সিনহা

বিজয় কুমার সিনহা একজন ভারতীয় রাজনীতিবিদ এবং বিহার বিধানসভার বিরোধী দলনেতা। তিনি ভারতীয় জনতা পার্টির সদস্য এবং ২০১০ সাল থেকে লক্ষীসরাই কেন্দ্র থেকে বিহার বিধানসভার সদস্য। 

তিনি ২৫ নভেম্বর ২০২০ থেকে ২৪ আগস্ট ২০২২ পর্যন্ত বিহার বিধানসভার অধ্যক্ষ ছিলেন, বর্তমান ক্ষমতাসীন মহাগঠবন্ধন দ্বারা তাঁর বিরুদ্ধে অনাস্থা প্রস্তাবের পরে বিজয় সিনহা তার পদ থেকে পদত্যাগ করেছিলেন।

তথ্যসূত্র 

১৯৬৭-এ জন্ম
জীবিত ব্যক্তি
বিহার বিধানসভার স্পিকার
বিহারের ভারতীয় জনতা পার্টির রাজনীতিবিদ
বিহার বিধানসভার সদস্য ২০১০-২০১৫
বিহার বিধানসভার সদস্য ২০১৫-২০২০
বিহার বিধানসভার সদস্য ২০২০-২০২৫
বিহার বিধানসভায় বিরোধী দলনেতা
বিহারের রাজ্য মন্ত্রিপরিষদের মন্ত্রী
বিহারের উপমুখ্যমন্ত্রী
এভের্তোন রিবেইরো

এভের্তোন আউগুস্তো দে বারোস রিবেইরো (; জন্ম: ১০ এপ্রিল ১৯৮৯; এভের্তোন রিবেইরো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলীয় ক্লাব ফ্লামেঙ্গো এবং ব্রাজিল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলেন।

২০০৯ সালে, এভের্তোন ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০১৪ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ২০ ম্যাচে ৩টি গোল করেছেন। তিনি ব্রাজিলের হয়ে এপর্যন্ত ২টি কোপা আমেরিকায় (২০১৫ এবং ২০২১) অংশগ্রহণ করেছেন, যার মধ্যে ২০২১ সালে তিতের অধীনে কোপা আমেরিকার রানার-আপ হয়েছেন।

প্রারম্ভিক জীবন 
এভের্তোন আউগুস্তো দে বারোস রিবেইরো ১৯৮৯ সালের ১০ই এপ্রিল তারিখে ব্রাজিলের সাও পাওলোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
এভের্তোন ব্রাজিল অনূর্ধ্ব-২০ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০০৯ সালের ২১শে জানুয়ারি তারিখে তিনি ২০০৯ দক্ষিণ আমেরিকান অনূর্ধ্ব-২০ ফুটবল চ্যাম্পিয়নশিপে প্যারাগুয়ে অনূর্ধ্ব-২০ দলের বিরুদ্ধে ম্যাচে ব্রাজিল অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। ব্রাজিলের বয়সভিত্তিক দলের হয়ে তিনি প্রায় ৬ বছরে ৫ ম্যাচে অংশগ্রহণ করেছেন।

২০১৪ সালের ৬ই সেপ্টেম্বর তারিখে, ২৫ বছর, ৪ মাস ও ২৭ দিন বয়সে, বাম পায়ে ফুটবল খেলায় পারদর্শী এভের্তোন কলম্বিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৭২তম মিনিটে আক্রমণভাগের খেলোয়াড় উইলিয়ান বর্জেস দা সিলভার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৮ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন। ম্যাচটি ব্রাজিল ১–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে এভের্তোন সর্বমোট ৩ ম্যাচে অংশগ্রহণ করেছেন। জাতীয় দলের হয়ে অভিষেকের ৬ বছর, ৯ মাস ও ১১ দিন পর, ব্রাজিলের জার্সি গায়ে প্রথম গোলটি করেছেন; ২০২১ সালের ১৭ই জুন তারিখে, পেরুর বিরুদ্ধে ম্যাচের ৮৯তম মিনিটে রিচার্লিসনের অ্যাসিস্ট হতে ব্রাজিলের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

পরিসংখ্যান

আন্তর্জাতিক

আন্তর্জাতিক গোল

তথ্যসূত্র

বহিঃসংযোগ 

 
 
 
 
 
 
 

১৯৮৯-এ জন্ম
জীবিত ব্যক্তি
ব্রাজিলীয় ফুটবলার
করিন্থিয়ান্স পাউলিস্তা স্পোর্ট ক্লাবের খেলোয়াড়
কুরিতিবা ফুটবল ক্লাবের খেলোয়াড়
ব্রাজিলের আন্তর্জাতিক ফুটবলার
২০২১ কোপা আমেরিকার খেলোয়াড়
২০১৫ কোপা আমেরিকার খেলোয়াড়
ব্রাজিলীয় প্রবাসী ফুটবলার
ফুটবল মধ্যমাঠের খেলোয়াড়
কাম্পেওনাতো ব্রাজিলেইরো সেরিয়ে আ-এর খেলোয়াড়
ব্রাজিলের অনূর্ধ্ব-২০ আন্তর্জাতিক ফুটবলার
ইউএই প্রো লিগের খেলোয়াড়
সংযুক্ত আরব আমিরাতে প্রবাসী ফুটবলার
কাম্পেওনাতো ব্রাজিলেইরো সেরিয়ে বি-এর খেলোয়াড়
ব্রাজিলীয় রোমান ক্যাথলিক
সাও পাওলোর (রাজ্য) ব্যক্তি
ব্রাজিলের আন্তর্জাতিক যুব ফুটবলার
২০২২ ফিফা বিশ্বকাপের খেলোয়াড়
ব্রাজিলীয় পুরুষ ফুটবলার
পুরুষ ফুটবল মধ্যমাঠের খেলোয়াড়
ফুটবল উইঙ্গার
শাবাব আল আহলি ক্লাবের খেলোয়াড়
ফ্লামেঙ্গো রেগাতাস ক্লাবের খেলোয়াড়
লাহিড়ী

একটি ভারতীয় পদবি।

বিখ্যাত লাহিড়ী 
 জটু লাহিড়ী
 আদিনাথ লাহিড়ী
 ঝুম্পা লাহিড়ী
 শানু লাহিড়ী
 তপনকুমার লাহিড়ী
 দুলাল লাহিড়ী
 তুলসী লাহিড়ী
 তারাপদ লাহিড়ী
 কুমার-জননী লাহিড়ী
 নির্মলচন্দ্র লাহিড়ী
 সোমনাথ লাহিড়ী
 প্রফুল্লচন্দ্র লাহিড়ী
 অপরেশ লাহিড়ী
 সম্পূর্ণা লাহিড়ী
 মণি লাহিড়ী
 নির্মলেন্দু লাহিড়ী
 চিন্ময় লাহিড়ী
 রাজেন্দ্র লাহিড়ী
 রামতনু লাহিড়ী
 অনির্বাণ লাহিড়ী
 চণ্ডী লাহিড়ী
 বাপ্পী লাহিড়ী

পদবিসমূহ
ভারতীয় পদবি
বাঙালি হিন্দু উপাধি
তপতী গুহ-ঠাকুরতা

তপতী গুহ-ঠাকুরতা (জন্ম: ২৭ সেপ্টেম্বর ১৯৫৭) হলেন একজন ভারতীয় বাঙালি ইতিহাসবিদ, যিনি ভারতের শিল্প ইতিহাস, সাংস্কৃতিক ইতিহাস এবং শিল্প সম্পর্কে গবেষণা করেছেন। তিনি কলকাতার সেন্টার ফর স্টাডিজ ইন সোশ্যাল সায়েন্সের ইতিহাসের অধ্যাপক ও অধিকর্তা। এর আগে কলকাতার প্রেসিডেন্সি কলেজের অধ্যাপক ছিলেন। বাংলার তথা  কলকাতার দুর্গাপূজাকে ইউনেস্কার ইনট্যানজিবল কালচারাল হেরিটেজ অব হিউম্যানিটি’ তথা মানবতার জন্য আবহমান অধরা সাংস্কৃতিক ঐতিহ্য তালিকায় অন্তর্ভুক্তি র জন্য তার গবেষণা উল্লেখযোগ্য ভূমিকা নিয়েছিল।

জীবনী 
তপতী গুহ-ঠাকুরতার জন্ম ১৯৫৭ খ্রিস্টাব্দের ২৭শে সেপ্টেম্বর কলকাতায়।  পড়াশোনাও এই শহরে। ১৯৭৪ খ্রিস্টাব্দে মডার্ন হাইস্কুল ফর গার্লস হতে উচ্চ মাধ্যমিক পাশের পর ইতিহাস নিয়ে প্রেসিডেন্সি কলেজে ভর্তি হন। ১৯৭৭ খ্রিস্টাব্দে স্নাতক হন।১৯৮০ খ্রিস্টাব্দে  কলকাতা বিশ্ববিদ্যালয়ের এম.এ পরীক্ষায় প্রথম শ্রেণীতে প্রথম হন। কলকাতার সেন্টার ফর স্টাডিজ ইন সোশ্যাল সায়েন্সেসে ডিপ্লোমা লাভ করেন ১৯৮২ খ্রিস্টাব্দে। ১৯৮৮ খ্রিস্টাব্দে অক্সফোর্ড বিশ্ববিদ্যালয়ে গবেষণা করে ডি.ফিল ডিগ্রি অর্জন করেন  "১৮৫০-১৯২০ খ্রিস্টাব্দ সময়ের বাংলার শিল্প, শিল্পী ও নন্দনতত্ত্ব" ছিল তার গবেষণার বিষয়। তিনি প্রখ্যাত ঐতিহাসিক হরিশঙ্কর বাসুদেবনকে বিবাহ করেন। বাসুদেবন কোভিড-১৯ ভাইরাসে আক্রান্ত হয়ে ২০২০ খ্রিস্টাব্দের ১০ মে  পরলোক গমন করেন।

কর্মজীবন 
১৯৯৫ খ্রিস্টাব্দে তিনি কেমব্রিজের উলফসন কলেজে চার্লস ওয়ালেস ভিজিটিং ফেলোশিপ লাভ করেন   ২০১১ খ্রিস্টাব্দে তিনি ইয়েল সেন্টার ফর ব্রিটিশ আর্টের ভিজিটিং ফেলো ছিলেন।  ২০১৮ খ্রিস্টাব্দে তিনি ব্রাউন ইউনিভার্সিটির ভিজিটিং প্রফেসর ছিলেন ।  তিনি প্রদর্শনী মনোগ্রাফ লেখা ছাড়াও এবং অনেক শিল্প প্রদর্শনী ব্যবস্থাপক ছিলেন।

দুর্গাপূজাকে ইউনেস্কোর আবহমান অধরা সাংস্কৃতিক ঐতিহ্য তালিকাভুক্তিতে অবদান 
২০১৫ খ্রিস্টাব্দে তপতী গুহ-ঠাকুরতা বাংলার তথা কলকাতার প্রাণের উৎসব দুর্গাপূজা নিয়ে রচনা করেন ইন দ্য নেম অফ দ্য গডেস: দ্য দুর্গা পূজাস অফ কনটেমপোরারি কলকাতা এবং তার সেন্টার ফর স্টাডিজ ইন সোশাল সায়েন্সেসের পক্ষে বাংলার দুর্গাপূজাকে সাংস্কৃতিক ঐতিহ্যের তালিকায় অন্তর্ভুক্তির কথা বলা হয়।

পরবর্তীতে ২০১৮ খ্রিস্টাব্দে ভারত সরকারের সংস্কৃতি মন্ত্রক তাকে এক ডসিয়ার প্রস্তুত করতে বলে। তপতী গুহ-ঠাকুরতা  ২০১৮ খ্রিস্টাব্দের সেপ্টেম্বর মাসে কাজ শুরু করেন এবং ২০১৯ খ্রিস্টাব্দের মার্চ মাসে ডসিয়ারটি প্রস্তুত করেন। তিনি এর সঙ্গে প্রামাণ্য তথ্যাদি এবং দুর্গাপূজার সঙ্গে জড়িত বিভিন্ন পক্ষের মন্তব্য ইত্যাদি তুলে ধরতে ২০ টি ছবি এবং দশ মিনিটের এক ভিডিও প্রস্তুত করেন সংগীত নাটক অকাদেমি হতে সামান্য অনুদান নিয়ে।
যার ফলে সংশ্লিষ্ট সরকারের আবেদনক্রমে বাংলার তথা কলকাতার প্রাণের উৎসব ইউনেস্কার মানবতার জন্য আবহমান অধরা সাংস্কৃতিক ঐতিহ্যের তালিকায় স্থান পেয়েছে।

রচিত গ্রন্থসমূহ 

 
 
 

তিনি প্রদর্শনী মনোগ্রাফও লিখেছেন এবং প্রবন্ধের দুটি সংকলন সহ-সম্পাদনা করেছেন - থিওরাইজিং দ্য প্রেজেন্ট: এসেস ফর পার্থ চ্যাটার্জি - (দিল্লি: অক্সফোর্ড ইউনিভার্সিটি প্রেস, ২০১১) এবং নিউ কালচারাল হিস্ট্রিজ অব ইন্ডিয়া: মেটেরারিয়ালিটি অ্যান্ড প্রাকটিসেস - (দিল্লি: অক্সফোর্ড ইউনিভার্সিটি প্রেস, ২০১৩)।

তথ্যসূত্র 

জীবিত ব্যক্তি
২০শ শতাব্দীর ভারতীয় ইতিহাসবিদ
১৯৫৭-এ জন্ম
বাঙালি হিন্দু
বাঙালি ইতিহাসবিদ
২০শ শতাব্দীর বাঙালি
২১শ শতাব্দীর বাঙালি
২১শ শতাব্দীর ভারতীয় ইতিহাসবিদ
ভারতীয় পণ্ডিত
পশ্চিমবঙ্গের পণ্ডিত
ভারতীয় শিক্ষায়তনিক
সাংস্কৃতিক ইতিহাসবিদ
ভারতীয় নারী ইতিহাসবিদ
প্রেসিডেন্সি বিশ্ববিদ্যালয়, কলকাতার শিক্ষক
আখরি স্টেশন (চলচ্চিত্র)

আখরি স্টেশন হচ্ছে ১৯৬৫ সালের একটি পাকিস্তানি উর্দু চলচ্চিত্র যার পরিচালক ছিলেন সুরুর বারাবাংকভি যিনি একই সাথে চলচ্চিত্রটির চিত্রনাট্যও লিখেন এবং প্রযোজনাও করেন; চলচ্চিত্রটির কাহিনী ছিলো হাজরা মাশরুরের লেখা 'পাগলি' নামক ছোটো গল্প থেকে আধারিত। চলচ্চিত্রটিতে মুখ্য ভূমিকায় হারুন এবং রানি ছিলেন, এবং শবনম ছিলেন সহ-ভূমিকায়।

চলচ্চিত্রটির কাহিনী ফৌজিয়া নামের এক তরুণীর জামিল নামের এক প্রকৌশলীর সাথে প্রেম নিয়ে।

কাহিনী 
জামিল, একজন তরুণ প্রকৌশলী পূর্ব পাকিস্তান রেলওয়েতে বদলী হয়ে এসেছেন। রেলওয়ে স্টেশনে একজন মানসিক ভাবে অসুস্থ তরুণী প্রায়শই ঘোরাফেরা করে। জামিল জানতে পারে যে তার মানসিক অসুস্থতার পেছনে কাহিনী আছে। তরুণীর বিয়ে বাতিল হয়ে যায় পূর্বে কারণ তার পিতা বরপক্ষের দাবী করা যৌতুক দিতে ব্যর্থ হয়। তার পিতা মারা যায় এবং সে মানসিক ভাবে অসুস্থ হয়ে পড়ে।

অভিনয়ে 
 রানি
 হারুন
 শবনম
 শওকত আকবর
 জলিল আফগানি
 মুশতাক
 আজিজ
 সাত্তার

পুরস্কার এবং মনোনয়ন

তথ্যসূত্র

বহিঃসংযোগ 
 

উর্দু ভাষার চলচ্চিত্র
১৯৬৫-এর চলচ্চিত্র
১৯৬০-এর দশকের উর্দু ভাষার চলচ্চিত্র
ছোট কল্পকাহিনী অবলম্বনে চলচ্চিত্র
পাকিস্তানি সাদাকালো চলচ্চিত্র
খান আতাউর রহমান সুরারোপিত চলচ্চিত্র
পাকিস্তানি নাট্য চলচ্চিত্র
কাশী মহাকাল এক্সপ্রেস (ভায়া লক্ষ্ণৌ)

আইআরসিটিসি কাশী মহাকাল হামসফর এক্সপ্রেস (ভায়া লক্ষ্ণৌ) ভারতীয় রেলওয়ের একটি সম্পূর্ণ শীতাতপ নিয়ন্ত্রিত ৩ টায়ার এক্সপ্রেস ট্রেন, যা লখনউ চারবাগ রেলওয়ে স্টেশন ভায়া হয়ে মধ্যপ্রদেশের বৃহত্তম শহর ইন্দোরের ইন্দোর জংশন রেলওয়ে স্টেশন এবং উত্তরপ্রদেশের বারাণসী জংশন রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে দুইবার ২০৪১৩ / ২০৪১৪ ট্রেন নম্বরাঙ্কিত হয়ে পরিচালিত হচ্ছে। ট্রেনটি উত্তরপ্রদেশ ও মধ্যপ্রদেশের মধ্যে চলাচল করে। এই ট্রেনটি কাশী মহাকাল ভায়া প্রয়াগরাজ হামসফর এক্সপ্রেসের সাথে রেক ভাগাভাগি করে। এটি ভারতের প্রথম বেসরকারি হামসফর এক্সপ্রেস এবং তৃতীয় বেসরকারি ট্রেন যা আইআরসিটিসির মালিকানা ভুক্ত, কিন্তু বর্তমানে ভারতীয় রেল এই পরিষেবাগুলি নিয়ন্ত্রণ করে।

কোচের বৈশিষ্ট্য 
ট্রেনগুলি সম্পূর্ণরূপে ভারতীয় রেলওয়ে দ্বারা নকশা করা ৩-স্তরের (টায়ার) এসি স্লিপার ট্রেন এছাড়া রয়েছে স্টেশন, ট্রেনের গতি ইত্যাদির তথ্য দেখানোর জন্য ডিসপ্লের বৈশিষ্ট্য সহ এলইডি স্ক্রিন এবং সেই সাথে প্রতি কামরায় থাকবে ঘোষণার ব্যবস্থা, চা-কফি এবং দুধের ভেন্ডিং মেশিন, বায়ো টয়লেট ও অন্যান্য সুযোগ-সুবিধার পাশাপাশি সিসিটিভি ক্যামেরা।

কোচে সাতের বেশি এসি-৩ টায়ার, একটি এসি-২ টায়ার, তিনটি শয়নযান, একটি প্যান্ট্রিকার ও দুটি জেনারেটর পাওয়ার কার রয়েছে।

পরিষেবা 
২০৪১৩ নং কাশী মহাকাল হামসফর এক্সপ্রেস ভায়া লক্ষ্ণৌ ৫৯ কিমি প্রতি ঘন্টা বেগে বারাণসী জংশন থেকে যাত্রা শুরু করে ১৮ ঘন্টা ৪৫ মিনিটে ১১২৮ কিমি এবং ২২৪১৪ নং ট্রেনটি ৬০ কিমি প্রতি ঘন্টা বেগে ইন্দোর জংশন থেকে যাত্রা করে ১৮ ঘন্টা ২০ মিনিটে ঐ দূরত্ব অতিক্রম করে।

লোকো লিংক 
এই ট্রেনটি গাজিয়াবাদ বা বড়োদরা ইলেকট্রিক লোকো শেড ডব্লিউএপি-৭ লোকোমোটিভ দ্বারা বারাণসী থেকে ইন্দোর পর্যন্ত যায়।

সময় সারণী

পথ ও যাত্রাবিরতি

টীকা

তথ্যসূত্র 

২০২০-এ চালু রেল পরিষেবা
হামসফর এক্সপ্রেস ট্রেন
মধ্যপ্রদেশের রেল পরিবহন
শাবাবে মিল্লি

শাবাবে মিল্লি পাকিস্তান ()   পাকিস্তানের জামাত-ই-ইসলামী রাজনৈতিক দলের যুব শাখা। এটি ১৯৯৪ সালে জামায়াত-ই-ইসলামী তাদের পূর্ববর্তী যুবদল পাসবানকে অস্বীকার করার জন্য গঠিত হয়েছিল।  এটি অনেক সক্রিয় পাসবানকে প্রতিস্থাপন করবে বলে আশা করা হয়েছিল, কিন্তু এটি জামায়াত-ই-ইসলামীর একটি নিষ্ক্রিয় যুব শাখা হিসেবেই থেকে গেছে।  এর সদর দপ্তর মনসুরাহ, লাহোরে অবস্থিত।

শাবাবে মিল্লি দ্বারা উত্থাপিত প্রধান সমস্যাগুললো হলো সাধারণ মানুষের দৈনন্দিন সমস্যা, ইসলামী ও পাকিস্তানি মূল্যবোধ এবং দুর্নীতি। এটি সমাজে মানবাধিকার লঙ্ঘনের বিরুদ্ধে আওয়াজ তুলেছে, কিন্তু এর প্রধান কাজটি জামায়াতে ইসলামীর বড় অনুষ্ঠানের আয়োজন করা এবং প্রচারণাকে উৎসাহিত করা বলে মনে করা হয়।

ব্যক্তিত্ব 

 নাঈম সিদ্দিকী - প্রথম পরামর্শদাতা এবং নাজিম ই তারবিয়াত
 জুবায়ের আহমেদ গন্ডল - সভাপতি

আরও দেখুন 

 পিএমএল-কিউ এর সাথে মিল্লাত পার্টি এবং জোট গঠন
 জামায়াতে ইসলামী পাকিস্তান

তথ্যসূত্র

বহিঃসংযোগ 

 প্রাতিষ্ঠানিক ওয়েবসাইট 

পাকিস্তান ভিত্তিক যুব সংগঠন
পাকিস্তান ভিত্তিক রাজনৈতিক সংগঠন
মোহাম্মদ আবদুল্লাহ (ভারতীয় বিপ্লবী)

মোহাম্মদ আবদুল্লাহ ছিলেন ব্রিটিশ ভারতের একজন বিপ্লবী। তিনি বাংলার ফোর্ট উইলিয়াম হাই কোর্টের প্রধান বিচারপতি জন প্যাক্সটন নরম্যানকে হত্যার জন্য পরিচিত।

নরম্যানকে হত্যা
বিচারক জন প্যাক্সটন নরম্যান মুক্তিযোদ্ধা ও বিপ্লবীদের কঠোর শাস্তির জন্য পরিচিত ছিলেন। এটাই ছিল এই হত্যাকাণ্ডের মূল কারণ।
১৮৭১ সালে, নরম্যান যখন কলকাতা টাউন হলের সিঁড়ি দিয়ে নেমে আসছিলো, তখন আবদুল্লাহ তাকে আক্রমণ করে এবং ছুরিকাঘাতে হত্যা করেন। পরবর্তীতে নরম্যান ১৮৭১ সালের ২১ সেপ্টেম্বর মৃত্যুবরণ করেন।
নরম্যানকে হত্যার পর আবদুল্লাহকে খুঁজে পেতে কলকাতায় তার ছবিসহ পোস্টার লাগানো হয়। দ্য টাইমস পত্রিকার ৭ নভেম্বর ১৮৭১ তারিখের একটি প্রতিবেদনে উল্লেখ করা হয়েছে:"বিচারপতি নরম্যানের হত্যাকারীকে ফাঁসি দেওয়া হয় এবং শনিবার তার দেহ পুড়িয়ে ফেলা হয়। নিম্নবর্ণের লোকেরা তার দেহ দাহ সম্পন্ন করে।"

তথ্যসূত্র

মৃত্যুদণ্ড কার্যকর হওয়া বিপ্লবী
ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
ভারতীয় স্বাধীনতার বিপ্লবী আন্দোলন
মৃত্যুদণ্ড কার্যকর হওয়া ভারতীয় ব্যক্তি
ভারতীয় বিপ্লবী
ভারত কর্তৃক খুনের দায়ে দোষী সাব্যস্ত ব্যক্তি
১৯শ শতাব্দীর ভারতীয় অপরাধী
১৯শ শতাব্দীতে ব্রিটিশ ভারত দ্বারা মৃত্যুদণ্ডপ্রাপ্ত
ভারতীয় জাতীয়তাবাদী
গুপ্তঘাতক যার মৃত্যুদণ্ড কার্যকর করা হয়েছে
খুনের দায়ে দোষী সাব্যস্ত ভারতীয়
১৯শ শতাব্দীর ভারতীয় মুসলিম
১৮৭১-এ মৃত্যু
জেরসন সান্তোস দা সিলভা

জেরসন সান্তোস দা সিলভা (; জন্ম: ২০ মে ১৯৯৭; জেরসন নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ফরাসি ক্লাব মার্সেই এবং ব্রাজিল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।

২০১৪ সালে, জেরসন ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ২ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০২১ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।

প্রারম্ভিক জীবন
জেরসন সান্তোস দা সিলভা ১৯৯৭ সালের ২০শে মে তারিখে ব্রাজিলের বেলফোর্দ রোশোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
জেরসন ব্রাজিল অনূর্ধ্ব-২০ এবং ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৪ সালের ১৪ই আগস্ট তারিখে তিনি প্রীতি ম্যাচে ইকুয়েডর অনূর্ধ্ব-২০ দলের বিরুদ্ধে ম্যাচে ব্রাজিল অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। ব্রাজিলের বয়সভিত্তিক দলের হয়ে তিনি প্রায় ৪ বছরে ১২ ম্যাচে অংশগ্রহণ করেছেন।

২০২১ সালের ৩রা সেপ্টেম্বর তারিখে, ২৪ বছর, ৩ মাস ও ১৪ দিন বয়সে, বাম পায়ে ফুটবল খেলায় পারদর্শী জেরসন চিলির বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৪৬তম মিনিটে মধ্যমাঠের খেলোয়াড় ব্রুনো গিমারায়েসের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৮ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন। ম্যাচটি ব্রাজিল ১–০ গোলের ব্যবধানে জয়লাভ করেছিল।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 

১৯৯৭-এ জন্ম
জীবিত ব্যক্তি
ব্রাজিলীয় ফুটবলার
আসোচাৎসিওনে স্পোর্তিভা রোমার খেলোয়াড়
ফ্লুমিনেন্সে ফুটবল ক্লাবের খেলোয়াড়
এসিএফ ফিওরেন্তিনার খেলোয়াড়
ওলাঁপিক দ্য মার্সেইয়ের খেলোয়াড়
ফুটবল মধ্যমাঠের খেলোয়াড়
ব্রাজিলের অনূর্ধ্ব-২০ আন্তর্জাতিক ফুটবলার
সেরিয়ে আ-এর খেলোয়াড়
কাম্পেওনাতো ব্রাজিলেইরো সেরিয়ে আ-এর খেলোয়াড়
ব্রাজিলের আন্তর্জাতিক ফুটবলার
ইতালিতে প্রবাসী ফুটবলার
লিগ ১-এর খেলোয়াড়
ব্রাজিলীয় প্রবাসী ফুটবলার
ফ্রান্সে প্রবাসী ফুটবলার
ইতালিতে ব্রাজিলীয় প্রবাসী ক্রীড়াবিদ
ফ্রান্সে ব্রাজিলীয় প্রবাসী ক্রীড়াবিদ
পুরুষ ফুটবল মধ্যমাঠের খেলোয়াড়
ব্রাজিলীয় পুরুষ ফুটবলার
ফ্লামেঙ্গো রেগাতাস ক্লাবের খেলোয়াড়
কাশী মহাকাল এক্সপ্রেস (ভায়া প্রয়াগরাজ)

আইআরসিটিসি কাশী মহাকাল হামসফর এক্সপ্রেস (ভায়া প্রয়াগরাজ) ভারতীয় রেলওয়ের একটি সম্পূর্ণ শীতাতপ নিয়ন্ত্রিত ৩ টায়ার এক্সপ্রেস ট্রেন, যা প্রয়াগরাজ জংশন রেলওয়ে স্টেশন ভায়া হয়ে মধ্যপ্রদেশের বৃহত্তম শহর ইন্দোরের ইন্দোর জংশন রেলওয়ে স্টেশন এবং উত্তরপ্রদেশের বারাণসী জংশন রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে একবার ৮২৪০৩ / ৮২৪০৪ ট্রেন নম্বরাঙ্কিত হয়ে পরিচালিত হচ্ছে। ট্রেনটি উত্তরপ্রদেশ ও মধ্যপ্রদেশের মধ্যে চলাচল করে। এই ট্রেনটি কাশী মহাকাল ভায়া প্রয়াগরাজ হামসফর এক্সপ্রেসের সাথে রেক ভাগাভাগি করে। এটি ভারতের দ্বিতীয় বেসরকারি হামসফর এক্সপ্রেস এবং চতুর্থ বেসরকারি ট্রেন যা আইআরসিটিসির মালিকানা ভুক্ত, কিন্তু বর্তমানে ভারতীয় রেল এই পরিষেবাগুলি নিয়ন্ত্রণ করে।

কোচের বৈশিষ্ট্য 
ট্রেনগুলি সম্পূর্ণরূপে ভারতীয় রেলওয়ে দ্বারা নকশা করা ৩-স্তরের (টায়ার) এসি স্লিপার ট্রেন এছাড়া রয়েছে স্টেশন, ট্রেনের গতি ইত্যাদির তথ্য দেখানোর জন্য ডিসপ্লের বৈশিষ্ট্য সহ এলইডি স্ক্রিন এবং সেই সাথে প্রতি কামরায় থাকবে ঘোষণার ব্যবস্থা, চা-কফি এবং দুধের ভেন্ডিং মেশিন, বায়ো টয়লেট ও অন্যান্য সুযোগ-সুবিধার পাশাপাশি সিসিটিভি ক্যামেরা।

কোচে সাতের বেশি এসি-৩ টায়ার, একটি এসি-২ টায়ার, তিনটি শয়নযান, একটি প্যান্ট্রিকার ও দুটি জেনারেটর পাওয়ার কার রয়েছে।

পরিষেবা 
৮২৪০৩ নং কাশী মহাকাল হামসফর এক্সপ্রেস ৬০ কিমি প্রতি ঘন্টা বেগে বারাণসী থেকে যাত্রা শুরু করে ১৮ ঘন্টা ২৫ মিনিটে ১১০২ কিমি এবং ৮২৪০৪ নং ট্রেনটি ৬১ কিমি প্রতি ঘন্টা বেগে ইন্দোর থেকে যাত্রা করে ১৮ ঘন্টা ০৫ মিনিটে ঐ দূরত্ব অতিক্রম করে।

লোকো লিংক 
এই ট্রেনটি গাজিয়াবাদ বা বড়োদরা ইলেকট্রিক লোকো শেড ডব্লিউএপি-৭ লোকোমোটিভ দ্বারা বারাণসী থেকে ইন্দোর পর্যন্ত যায়।

সময় সারণী

পথ ও যাত্রাবিরতি

টীকা

তথ্যসূত্র 

২০২০-এ চালু রেল পরিষেবা
হামসফর এক্সপ্রেস ট্রেন
মধ্যপ্রদেশের রেল পরিবহন
কিডন্যাপার (২০১৩-এর চলচ্চিত্র)

কিডন্যাপার হলো ২০১৩ সালে মুক্তিপ্রাপ্ত ভারতীয় বাংলা চলচ্চিত্র। ছবিটি রচনা ও পরিচালনা করেছেন রূপক মজুমদার এবং প্রযোজনা করেছেন অর্ক বসু। এতে মুখ্য চরিত্রে অভিনয় করেছেন সমদর্শী দত্ত, রিধিমা ঘোষ, পরাণ বন্দ্যোপাধ্যায়।

অভিনয়ে 
 সমদর্শী দত্ত – বুবকা 
 রিধিমা ঘোষ – কোয়েল 
 পরাণ বন্দ্যোপাধ্যায় – বলুদা
 অপূর্ব রায় – পন্টাই 
 সৌরভ চট্টোপাধ্যায় – কানাই
 সুমিত সমাদ্দার – পুলিশ অফিসার
 শান্তিলাল মুখোপাধ্যায় – তপুপ ভাই
 জিৎ সান্যাল – বিট্ট
 যুবরাজ বসু – রিক
 সৌম্যজিৎ দে – রাজা 
 শালিনী – পিলু

সংগীত 
সংগীত পরিচালনা করেছেন রাজা নারায়ণ দেব এবং কিডন্যাপ নিখোঁজ গানটি গেয়েছেন ঊষা উথুপ।
 কিডন্যাপ নিখোঁজ - ঊষা উথুপ

তথ্যসূত্র

বহিঃসংযোগ 

২০১৩-এর চলচ্চিত্র
ভারতীয় চলচ্চিত্র
রাফিনিয়া

রাফিনিয়া দিয়াস বেলোলি (জন্ম: ১৪ ডিসেম্বর ১৯৯৬), যিনি রাফিনিয়া নামে পরিচিত, একজন ব্রাজিলীয় পেশাদার ফুটবলার যিনি উইঙ্গার হিসেবে বর্তমানে স্পেনীয় ক্লাব ফুটবলের শীর্ষ স্তর লা লিগার ক্লাব বার্সেলোনা এবং ব্রাজিল জাতীয় দলের হয়ে খেলে থাকেন।

রাফিনিয়ার ফুটবলার জীবনের হাতেখড়ি হয় ব্রাজিলীয় দল আভাই এর হয়ে। ২০১৬ সালে পর্তুগিজ দল ভিতোরিয়া বি এর হয়ে তার পেশাদার ফুটবলার জীবনের সূচনা হয়। তিনি পরবর্তীতে ভিতোরিয়া মূল দলের হয়েও খেলেছেন। ২০১৮ সালে তিনি পর্তুগালের বিখ্যাত ক্লাব স্পোর্টিং সিপিতে পাড়ি জমান ও ২০১৯ সাল পর্যন্ত সেখানে খেলেন। ২০১৯ সালে ২ কোটি ১০ লক্ষ ইউরোর বিনিময়ে ফরাসি ক্লাব রেনেঁ তাকে কিনে নেয়। ২০২০ সালে ১ কোটি ৭০ লক্ষ ব্রিটিশ পাউন্ডের বিনিময়ে তিনি ইংরেজ ক্লাব লিডস ইউনাইটেড এ যোগদান করেন। পরবর্তীতে ২০২২ সালে স্পেনীয় লা লিগার দল বার্সেলোনা তাকে পাঁচ কোটি ব্রিটিশ পাউন্ডের বিনিময়ে কিনে নেয়।

২০২১ সালের ৭ অক্টোবর ভেনেজুয়েলার বিপক্ষে রাফিনিয়ার ব্রাজিল জাতীয় দলে অভিষেক হয়। ১৪ অক্টোবর ২০২১, উরুগুয়ের বিপক্ষে ম্যাচে তিনি তার প্রথম আন্তর্জাতিক গোল করেন।

পরিসংখ্যান

ক্লাব

আন্তর্জাতিক

সম্মাননা

ক্লাব
স্পোর্টিং সিপি
 তাসা দে পর্তুগাল: ২০১৮–১৯
 তাসা দা লিগা: ২০১৮–১৯

ব্যক্তিগত
 ভিতোরিয়া গিমারায়েস বর্ষসেরা ব্রেকথ্রু খেলোয়াড়: ২০১৭

তথ্যসূত্র

বহিঃসংযোগ
 
 

জীবিত ব্যক্তি
১৯৯৬-এ জন্ম
ব্রাজিলীয় ফুটবলার
ফুটবল উইঙ্গার
ভিতোরিয়া স্পোর্টস ক্লাব বি-এর খেলোয়াড়
ভিতোরিয়া স্পোর্টস ক্লাবের খেলোয়াড়
প্রিমেইরা লিগার খেলোয়াড়
প্রিমিয়ার লিগের খেলোয়াড়
লিগা পর্তুগাল ২-এর খেলোয়াড়
লা লিগার খেলোয়াড়
স্পোর্টিং সিপি-এর ফুটবলার
লিডস ইউনাইটেড ফুটবল ক্লাবের খেলোয়াড়
ফুটবল ক্লাব বার্সেলোনার খেলোয়াড়
ব্রাজিলের আন্তর্জাতিক ফুটবলার
ব্রাজিলীয় প্রবাসী ফুটবলার
ইংল্যান্ডে প্রবাসী ফুটবলার
ফ্রান্সে প্রবাসী ফুটবলার
পর্তুগালে প্রবাসী ফুটবলার
স্পেনে প্রবাসী ফুটবলার
ইংল্যান্ডে ব্রাজিলীয় প্রবাসী ক্রীড়াবিদ
ফ্রান্সে ব্রাজিলীয় প্রবাসী ক্রীড়াবিদ
পর্তুগালে ব্রাজিলীয় প্রবাসী ক্রীড়াবিদ
স্পেনে ব্রাজিলীয় প্রবাসী ক্রীড়াবিদ
ইতালীয় বংশোদ্ভূত ব্রাজিলীয় ব্যক্তি
২০২২ ফিফা বিশ্বকাপের খেলোয়াড়
স্তাদ রেনে ফুটবল ক্লাবের খেলোয়াড়
২০২৪ কোপা আমেরিকার খেলোয়াড়
ব্রাজিলীয় পুরুষ ফুটবলার
লিগ ১-এর খেলোয়াড়
আতাউল্লাহ মসজিদ

আতাউল্লাহ মসজিদ ভারতের উত্তর প্রদেশের জৌনপুরে অবস্থিত । এটি ১৪ শতকের মসজিদের মধ্যে একটি। এটি শাহী কিলা, জৌনপুর থেকে ৩০০ মিটার দূরে। এটি জৌনপুর থেকে ২.২ কিমি উত্তর-উত্তরপূর্বে, জাফরাবাদের উত্তর-পশ্চিমে ৭.৩ কিমি, মারিয়াহুর উত্তর-উত্তরপূর্বে ১৬.৮ কিমি, কিরাকাতের ২৩.৬ কিমি পশ্চিম-উত্তর-পশ্চিমে কিমি অবস্থিত।

বর্ণনা 
১৩৭৭ সালে, ফিরুজ শাহ তুঘলক আটলা দেবী মন্দির নামে একটি পুরানো নির্জন, জরাজীর্ণ মন্দিরের ধ্বংসাবশেষের উপর মসজিদের ভিত্তি স্থাপন করেছিলেন এবং মসজিদটি ১৪০৮ সালে জৌনপুর সলতনতের সুলতান নাসেরুদ্দীন ইব্রাহীম শাহ শরকী দ্বারা সম্পন্ন হয়েছিল।

এর উচ্চতা ১০০ ফুটের বেশি। প্রবেশের জন্য তিনটি বিশাল গেটওয়ে রয়েছে। মসজিদটির মোট পরিধি ২৪৮ ফুট। ১৩৯৩ খ্রিস্টাব্দে ফিরোজ শাহ এর নির্মাণ কাজ শুরু করে।

মসজিদের কেন্দ্রীয় আঙিনায় মাদারসা দিন দুনিয়া নামে একটি মাদ্রাসা অবস্থিত। মসজিদটি ভারতের প্রত্নতাত্ত্বিক জরিপ অধিদপ্তরের (ইউপি)। এবং ভারতের প্রত্নতাত্ত্বিক জরিপ বিভাগের স্মৃতিস্তম্ভের তালিকায় রয়েছে।

স্থাপত্য 
কেন্দ্রীয় গম্বুজটি মাটি থেকে প্রায় ১৭ মিটার উঁচু, কিন্তু লম্বা টাওয়ারের কারণে (২৩ মিটার) সামনে থেকে দেখা যায় না।

আরও দেখুন 
 জামে মসজিদ, জৌনপুর

তথ্যসূত্র

বহিঃসংযোগ 

 আতাউল্লাহ মসজিদ/জৌনপুর
 জৌনপুরের শরকী রাজ্যের ওয়ারিশ
 কলম্বিয়া শিক্ষা নিবন্ধ

উত্তরপ্রদেশের মসজিদ
১৪শ শতাব্দীর মসজিদ
১৪০৮-এ সম্পন্ন মসজিদ
১৪০৮-এ ভারতে প্রতিষ্ঠিত
ওয়াকার আনোয়ার

ওয়াকার আনোয়ার (জন্ম ২৬ আগস্ট ১৯৮৯) একজন পাকিস্তানি ক্রিকেটার ।  ২৩ অক্টোবর, ২০১৩ সালে ২০১৩-১৪ কায়েদ-ই-আজম ট্রফিতে করাচি ব্লুজের হয়ে প্রথম-শ্রেণীর ক্রিকেটে অভিষেক ঘটে।

তথ্যসূত্র

বহিঃসংযোগ 

 Waqar Anwar at ESPNcricinfo

করাচি ব্লুজের ক্রিকেটার
পাকিস্তানি ক্রিকেটার
জীবিত ব্যক্তি
১৯৮৯-এ জন্ম
কুমার সুরাজ

কুমার সুরাজ (জন্ম ১৬ মার্চ ১৯৯৭) একজন ভারতীয় ক্রিকেটার ।  নভেম্বর ২০১৯ সালে,  বাংলাদেশে অনুষ্ঠিত  ২০১৯ এসিসি ইমার্জিং টিমস এশিয়া কাপের জন্য ভারতের দলে তার নাম ঘোষণা করা হয়েছিল ।  ১৮  নভেম্বর ২০১৯-এ ইমার্জিং টিমস কাপে হংকংয়ের বিপক্ষে ভারতের হয়ে তার লিস্ট এ অভিষেক ঘটে।  ২০১৯-২০ রঞ্জি ট্রফিতে ঝাড়খণ্ডের হয়ে ১১ জানুয়ারী ২০২০-এ তার প্রথম-শ্রেণীর অভিষেক করেন। ১২ জানুয়ারী ২০২১ সালে,  ২০২০-২১ সৈয়দ মুশতাক আলী ট্রফিতে ঝাড়খণ্ডের হয়ে টি-টোয়েন্টিতে আত্মপ্রকাশ করেন।

তথ্যসূত্র

বহিঃসংযোগ 

 Kumar Suraj at ESPNcricinfo
জন্মের স্থান অনুপস্থিত (জীবিত ব্যক্তি)
ঝাড়খণ্ডের ক্রিকেটার
ভারতীয় ক্রিকেটার
জীবিত ব্যক্তি
১৯৯৭-এ জন্ম